Norsk Rikskringkasting
Norsk Rikskringkasting (NRK) on Norjan julkisen palvelun yleisradioyhtiö. Se on Euroopan yleisradiounionin perustajajäsen. NRK ylläpitää kuuden televisiokanavan lisäksi kuusitoista radiokanavaa. NRK:n rahoitus koostuu valtion tuista sekä TV-maksutuotoista.
Uusnorja
Uusnorja tai nykynorja (norjaksi "nynorsk") on norjan kielen yleiskielimuoto, joka on Norjan kuningaskunnan kahdesta virallisesta kielimuodosta vähemmän käytetty. Uusnorja pohjautuu norjan murteisiin ja kuuluu näin ollen selkeästi skandinaavisten kielten läntiseen haaraan, toisin kuin bokmål eli kirjanorja, joka pohjautuu pitkälti tanskaan. Uusnorjaa käytetään eniten Norjan läntisimmissä osissa.